Апроект "Атеатри аԥсҭазаареи" иацылҵоит Аурыс драматә театр актриса Наталиа Папасқьырԥҳа
"Иҟауҵо зегьы убасҟак угәаҵанӡа инеироуп, ахәаԥшыҩ зегьы еиликаарц азы, ихаҭа иинырырц азы. Нас иҟалоит аимадара, сара бзиа избоит аспектакль алагаанӡа иго абыжьқәа рзыӡырҩра. Аицәажәарақәа хәыҭ-хәыҭла, иара ахатәы атмосфера амоуп, нас хәыҷык ашәарагьы уалагоит", — лҳәоит Папасқьырԥҳа.
Актриса иацылҵеит иара убасгьы, Чехов испектальқәа рҿы дыхәмарыр шылҭаху, Чехов зегьы реиҳа илгәаԥхәо шәҟәыҩҩны драматургны дшыҟоу. Иара деилылкаауеит ибзианы. Аха макьаны дымхәмарцт, избан акәзар лара илықәло хаҵак дыҟам илыцыхәмаруа, убри азы анацәа андуцәа ррольқәа налыгӡоит, аха агәыӷра лымоуп аҽеиҭакрақәа ҟалап ҳәа.
Аинформациатә маҵзура Sputnik Аҧсни Аԥсны акультуреи аҭоурыхтә-культуратә ҭынха ахьчареи рзы рминистрреи еиҿнакааит авидеопроект ҿыц "Атеатри аԥсҭазаареи". Иара хацыркыуп хәажәкыра 27 рзы, ари амш Жәларбжьаратәи атеатр иамшуп азы. Аҧхьаҩ раҧхьаӡа акәны алшара имазаауеит аҳәынҭқарра иреиҳаӡоу атеатрқәа хҧа — Самсон Ҷанба ихьӡ зхыу адраматә театр, Аурыс драматә атеатр, Аҿар ртеатр, рыҧсҭазаара агәылалара, атеатр апроблемақәеи аихьӡарақәеи актиор хадацәа рҟынтә аилкаара.